Title: Motstandskamp fra Trondheim
Description: Motstandskamp fra Trondheim' følger sporene etter ni unge menn fra Trondheim gjennom andre verdenskrig. Vi møter motstandskampen i all sin bredde. Krig mot den tyske invasjonshæren, opprettelse av hemmelige motstandsgrupper, angiveri, tortur, opprullinger, våpensmugling og sabotasjeaksjoner. De ni opererer over hele Trøndelag ' både fra Trondheim, Sverige og Storbritannia ' og sju av dem slutter seg til Kompani Linge.0Odd, Øivind og Kjell Sørli, Johnny og Arthur Pevik, Nils og Kjell Uhlin Hansen, Knud Brodtkorb Danielssen og Herbert Helgesen samles våren 1942. Gruppen spaner på Rinnan-banden, infiltrerer Gestapo og bygger opp en hemmelig hær som skal bistå ved en forventet invasjon av allierte styrker.0To av de ni opplever aldri frigjøringen, og én blir satt i tysk konsentrasjonsleir. De seks andre kjemper med våpen i hånd helt til Tyskland kapitulerer. De lider store personlige tap, de opplever livstruende situasjoner, og alle de overlevende må i større eller mindre grad slite med ettervirkninger av krigen.0Boka bygger på grundige studier av dokumenter fra arkiver i Norge, Sverige og England, hvor mye materiale har blitt frigjort de siste årene. Den gir derfor et nytt og detaljert bilde av hva som skjedde i Trondheim og Trøndelag under den tyske okkupasjonen.
Subjects: World War, 1939-1945, Underground movements
Places: Norway